RODATGE

Les càmeres regulen l'enfocament (la distància a partir de la qual la imatge sortirà

nítida) i l'exposició (la quantitat de llum que entra al diafragma) tant de manera

automàtica com manual.

A l'hora de rodar, allò que ens interessa és que la persona o objecte sobre el qual

pretenem centrar l'atenció surti nítid a la imatge i correctament il·luminat. Per

aconseguir-ho, aconsellem utilitzar les funcions automàtiques de la càmera de

vídeo.

No obstant això, el canvi d'enfocament o d'exposició en mode automàtic pot crear

efectes indesitjats mentre estem filmant. Per exemple, si una persona que estem

entrevistant es mou, la càmera pot enfocar una altra cosa que se situï per un moment

al centre de l'escena. Podem tenir problemes semblants amb l'exposició: si canvien les condicions

de llum, els ajustos automàtics de la càmera es notaran i s'espatllarà el que estem

filmant.

Per això, una vegada elegit l'enquadrament del que volem filmar, sempre s'aconsella

regular l'enfocament i l'exposició de manera automàtica i després bloquejar-los

passant a manera manual.

Procedirem de la manera següent: una vegada escollit l'enquadrament per a la

presa, ens acostarem amb el zoom al màxim a allò que volem ressaltar, per exemple

els ulls de la persona que entrevistarem. D’aquesta manera, la càmera de manera

automàtica ajustarà l’enfocament i l'exposició exactament en funció del que volem

ressaltar, i es garantirà que la imatge sortirà nítida i correctament il·luminada. Una

vegada fet això, bloquejarem l'enfocament i l'exposició passant a manera manual les

dues funcions a la càmera. Llavors tornem enrere amb el zoom i enquadrem

correctament abans de començar la presa.

S - Enfocament i exposició

Abans de sortir a filmar ens hem d'assegurar que tenim tot el necessari: cintes

verges, trípodes, càmeres, bateries carregades, cables, micròfons, etc.

Varietat de plans. Sempre s'han d'enregistrar diferents tipus de plans: mitjans,

generals, detalls, etc.

Exposició, enquadrament i enfocament correctes (no contrallum, no

enquadrament tort, no objectes/persones tallades, etc.).

Cal deixar "cues" (uns segons extres d'enregistrament abans i després de cada

pla).

La persona que maneja la càmera ha d'accionar el botó d'enregistrament i

després comptar fins a 3 (en silenci) i després indicar a l'equip que ja pot

començar. El mateix al final de l'enregistrament.

Entorn d'àudio adequat (no parlar darrere de la càmera, no enregistrar a prop

d'una font de soroll que tapi la veu, mòbils apagats, música d'ambient, etc.).

No s'ha de veure la filmació durant el rodatge per evitar enregistrar al damunt

per error.

Panoràmiques, zooms i tràvelings comencen com a plans fixos i acaben com a

plans fixos.

Panoràmiques preferiblement de no més de 90 graus.

. Panoràmiques, zoom i tràvelings han de ser enregistrats amb suavitat, sense

moviments bruscos, a un ritme continu.

Si hi ha moviment d'un objecte, cal filmar-lo complet (filmar abans que entri a

quadre i fins que l'objecte surti de quadre, si és possible).

. Si hi ha moviments de càmera, cal assajar-los abans sense enregistrar.

Per regla general, si un pla és fix i no té moviment intern, cal filmar uns 10 segons.

Si el pla té un objecte o persona en moviment, el pla hauria de durar fins que

l'objecte que es mou sortís del pla.

Si veiem que falta poc perquè s'acabi una cinta, n'hem de tenir una de nova

preparada.

Quan fem una entrevista:

Les persones que realitzen l'entrevista han d'explicar a la persona entrevistada

les "normes" de l'enregistrament: quant durarà, cap on ha de mirar, com

contestar, etc.

L'entrevistador/a ha d'estar col·locat/ada al lloc cap on vulguem que

l'entrevistat/ada dirigeixi la mirada.

Preferentment l'entrevistat/ada no ha d'estar al centre de l'enquadrament.

Cal evitar realitzar preguntes que es responguin amb sí o no.

Si no volem que la persona que entrevista aparegui en el pla, les preguntes han

d'anar "incloses" a la resposta (és a dir, les respostes han de ser autosuficients

sense la pregunta).

L'entrevistador/a no ha de fer sorolls mentre l'entrevistat/ada parla, però ha de

demostrar atenció amb gestos no sonors.

EDIDIÓ/MUNTATGE

UCS I CONSELLS - Codi de temps

EDICIÓ/MUNTATGE 

El codi de temps s'imprimeix a la cinta. Es tracta de tres bandes de registre de la cinta:

codi de temps, àudio i imatge. A mesura que s'enregistra una cinta, hi queden

impresos 8 dígits (00: 00: 00: 00) que corresponen a hora: minut: segon: frames.

El codi de temps és molt important per al muntatge, ja que la transferència

d'informació digital des de les cintes cap al programa d'edició es realitzarà a través

d'aquest últim.

Cada vegada que apaguem la càmera o mirem el que hem filmat el codi canvia. Per

això, una manera de fixar-lo és enregistrar tota la cinta una vegada (per exemple

posant la càmera a enregistrar amb la tapa abaixada dins de la seva bossa en un lloc

silenciós), així la cinta ja tindrà un codi de temps continu que no canviarà quan filmem

noves imatges, apaguem la càmera o tornem a mirar el que hem filmat.

El muntatge comença quan ja s'han enregistrat totes les cintes i s'ha recopilat tot el material que

previsiblement s'utilitzarà per realitzar el vídeo (fotografies, vídeos ja enregistrats imatges

d'arxiu, música, etc.). El primer de tot és realitzar un visionat i minutat del material enregistrat

per saber amb quin material audiovisual es compta per al muntatge. Es tracta d'elaborar un

guió d'edició. Caldrà veure totes les cintes, amb el codi de temps imprès a pantalla (hh: mm: ss:

ff) i anar anotant en unes taules de temps la durada i la descripció de les seqüències. Per una

banda, s'indicarà a quin codi de temps comença i acaba cada pla o seqüència. Per altra banda,

es redactarà una descripció dels continguts (a quina seqüència del documental correspon cada

pla, quina és la seva localització, si conté paraules o diàlegs, què es diu, quina és la presa

vàlida, la qualitat del so és dolenta en un pla, hi ha diverses preses bones de la mateixa acció,

etc.). El grup haurà de dir com vol muntar el documental, considerant també les diferències

entre el guió inicial i el material vídeo de què disposem després de la filmació. Quan es visioni

tot el que s'ha filmat, es va decidint quines imatges s'utilitzaran i quines no. Si disposem d'un

bon storyboard, ens ajudarà per tal que el màxim de material que hem filmat s'utilitzi per a

l'edició i reduirà el treball de muntatge. Veient el material, el grup ha de decidir amb quins plans

crea les diferents seqüències i com se succeeixen les diferents seqüències. Com a resultat del

treball tindrem un guió d'edició que ja ens indicarà com s'encadenen plans i seqüències.

